ફરિયાદી સુમેરસિંહના જણાવ્યા અનુસાર ચારેય શખ્સોએ મોડી રાતે કૈલાસનગરમાં પથ્થરમારો શરૂ કરી દીધો હતો. જેમાં 20 જેટલાં વાહનોના કાચ તૂટી ગયા હતા. જ્યારે તેમને રોકવાની કોશિશ કરતાં તેઓએ અમારી પર પણ પથ્થરમારો કર્યો હતો જેમાં એક પથ્થર સુમેરસિહની છાંતીના ભાગે વાગતાં તેમને સારવાર માટે હોસ્પિટલમાં ખસેડવામાં આવ્યા હતા. આ મુદ્દે મેઘાણીનગર પોલીસ સ્ટેશનના પોલીસ ઇન્સ્પેક્ટર ડી.એસ.પૂનડિયા એ જણાવ્યું છે કે શહેરકોટડામાં જે દિવસે રવિ અને તેમના સાથીદારો આતંક મચાવ્યો ત્યારે તેમણે મેધાણીનગરમાં પણ બે ગાડીઓના કાચ તોડ્યા હતા અને ત્રણેક રિક્ષાઓના હૂડ સળગાવ્યાં હતાં. ગઇકાલે રવિ સહિત તેમના ત્રણેય સાથીદારોની ધરપકડ કરી લીધી છે. ઉલ્લેખનીય છેકે રવિ ઉર્ફે લલ્લો ભદોરિયા અગાઉ પણ પોલીસ સંકજામાં આવી ચુક્યો છે.